નરેન્દ્ર મોદી સારી પેઠે જાણતા હતા કે જો દિલ્હી સુધી પહોંચવું છે તો તેનો માર્ગ ઉત્તર પ્રદેશ થઇને જાય છે. માટે ઉત્તર પ્રદેશમાં વધુમાં સીટ પર વિજય મેળવવો જરૂરી હતો. અને જવાબદારી કોણ સારી પેઠે નિભાવી શકશે તે અંગે પણ મોદીને ખબર હતી માટે તેમણે પોતાના અંગત એવા અમિત શાહ પર પોતાની પસંદગીનો કળશ ઢોળ્યો. બસ પછી તો અમિત શાહે આ જવાબદારી ઉપાડતા ઉત્તર પ્રદેશમાં ધામા નાખી દિધા. તેમણે જમીની સ્તર પર પોતાનું પ્રચાર અભિયાન શરૂ કરી દિધું અને ઘરે ઘરે જઇને લોકો સાથે મુલાકાત કરી.